Nico Rosberg 2016-ban végre elérte, amire vágyott, és világbajnok lett a Forma-1-ben. Győzelme után alaposan megutaztatta a bajnoki trófeát, sok eseményre elvitte megmutatni. A trófea azonban mostanra már nincs nála, hiszen a szezon után Lewis Hamiltonhoz, a 2017-es bajnokhoz vándorol.

“Egy rossz élmény már történt.” – mesélte Rosberg az NDR Talk Show-ban. “Vissza kellett küldenem múlt héten.”

Kalandos “élete” volt a bajnoki trófeának Rosbergnél, ugyanis kétszer is elhagyta, és mint kiderült sérülést is szenvedett.

“Utána (miután visszaküldte) kaptam egy üzenetet, hogy mit csináltam a trófeával? Mert lett rajta egy horpadás. Nem tudom mi történhetett, elnézést kértem, és valahogy majd megoldják.”